[pic] | COIMISIÚN NA gCOMHPHOBAL EORPACH |

An Bhruiséil6.3.2009

COIM(2009) 109 leagan deireanach

2006/0088 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE maidir

leis an gcomhsheasamh a ghlac an Chomhairle chun go nglacfaí togra le haghaidh Rialacháin ó Pharlaimint na hEorpa agus ón gComhairle lena leasaítear na teagaisc choiteanna chonsalacha do mhisin taidhleoireachta agus do phoist chonsalacha i ndáil le haitheantóirí bithmhéadracha a thabhairt isteach, lena n-áirítear forálacha maidir le glacadh agus próiseáil iarratas ar víosaí a eagrú

(arna thíolacadh ag an gCoimisiún)

2006/0088 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE maidir

leis an gcomhsheasamh a ghlac an Chomhairle chun go nglacfaí togra le haghaidh Rialacháin ó Pharlaimint na hEorpa agus ón gComhairle lena leasaítear na teagaisc choiteanna chonsalacha do mhisin taidhleoireachta agus do phoist chonsalacha i ndáil le haitheantóirí bithmhéadracha a thabhairt isteach, lena n-áirítear forálacha maidir le glacadh agus próiseáil iarratas ar víosaí a eagrú

1. CÚLRA

Dáta seolta an togra chuig Parlaimint na hEorpa agus chuig an gComhairle (doiciméad COIM[2006])[269] leagan deireanach – [2006]/[0088]COD): | 31 Bealtaine 2006 |

Dáta na tuairime ó Pharlaimint na hEorpa ag an gcéad léamh: | 9 Iúil 2008 |

An dáta a glacadh an comhsheasamh: | 5 Márta 2009 |

2. CUSPÓIR AN TOGRA ÓN gCOIMISIÚN

FÉACHANN AN TOGRA LEIS AN MBONN DLÍTHIÚIL IS GÁ DO NA BALLSTÁIT A CHRUTHÚ CHUN AITHEANTÓIRÍ BITHMHÉADRACHTA ÉIGEANTACHA – GRIANGHRAIF DEN AGHAIDH AGUS DEICH MÉARLORG, A TÓGADH AGUS NA MÉARA LEATA – IARRATASÓIRÍ AR VÍOSA A SHONRÚ AGUS LE CREAT DLÍTHIÚIL A BHUNÚ CHUN CONSALACHTAÍ NA MBALLSTÁT A EAGRÚ AGUS DON CHOMHAR EATARTHU D'FHONN AN CÓRAS FAISNÉISE VÍOSAÍ (VIS) a chur chun feidhme.

3. BARÚLACHA MAIDIR LEIS AN gCOMHSHEASAMH

IONCHORPRAÍTEAR SA CHOMHSHEASAMH EILIMINTÍ AN CHOMHRÉITIGH AR THÁINIG PARLAIMINT NA HEORPA AGUS AN CHOMHAIRLE AIR AG DEIREADH CAIBIDLÍOCHTA A THARLA TAR ÉIS DO PHARLAIMINT NA HEORPA A TUAIRIM A GHLACADH AG AN GCÉAD LÉAMH AN 9 Iúil 2008 agus ag deireadh an phlé pholaitiúil tríthaobhaigh an 2 Nollaig 2008.

Go ginearálta, caomhnaíonn an comhsheasamh seo príomhchuspóirí chéadtogra an Choimisiúin. Cuireann sí san áireamh na príomhleasuithe a ghlac Parlaimint na hEorpa ag an gcéad léamh, a fhorlíonann agus a shoiléiríonn an creat dlíthiúil maidir le consalachtaí na mBallstát agus an comhar eatarthu a eagrú ar mhaithe le hiarratais ar víosa a fháil agus a phróiseáil.

Is iad seo a leanas na príomhdhifríochtaí substaintiúla idir an comhsheasamh agus céadthogra an Choimisiúin:

- An aois íosta chun méarloirg a thógáil.

Cé gur mhol an Coimisiún i dtosach méarloirg na n-iarratasóirí ar víosa a thógáil ó 6 bliana d'aois ar aghaidh, leagtar síos leis an gcomhsheasamh aois shealadach 12 bliain d'aois a athbhreithneofar i bhfianaise torthaí an staidéir ar ghlac an Coimisiún air féin a dhéanamh ar iarraidh Pharlaimint na hEorpa.

- Leas a bhaint as soláthraithe seirbhíse seachtracha chun iarratais ar víosa a fháil

Sonraíodh na coinníollacha sonracha inar féidir leis na Ballstáit leas a bhaint as na soláthraithe seirbhíse seachtracha sin, chomh maith leis na híoscheanglais nach mór a lua sna hionstraimí dlí lena gcruthaítear nasc idir na Ballstáit agus na soláthraithe seirbhíse seachtracha.

D'fhonn cothabháil na rochtana dírí ar na consalacha a fhrith-chothromú, tugadh isteach gur féidir táille breise a fhorchur ar iarratasóirí ar víosa, is cuma cad iad na díolúintí ón táille a ndéantar foráil dóibh in Iarscríbhinn 12 de na teagaisc choiteanna chonsalacha. Ba cheart go mbeadh an táille bhreise seo i gcomhréir leis na costais a thabhaigh an soláthraí seirbhíse seachtrach chun na cúraimí a shanntar dó a ghlacadh chuige féin agus ní mór iarracht a dhéanamh chun an táille a chomhchuibhiú i gcomhthéacs an chomhair chonsalaigh áitiúil. Ní fhéadfaidh an táille a bheith níos mó ná leath den táille atá beartaithe in Iarscríbhinn 12 de na teagaisc choiteanna chonsalacha.

- Leas a bhaint as consail oinigh

Fágann téacs an chomhsheasaimh gur féidir leas a bhaint as consail oinigh chun iarratais ar víosa a fháil, lena n-áirítear bailiú sonraí bithmhéadracha. Beidh na consail oinigh nach bhfuil stádas státseirbhísigh an Bhallstáit a ndéanann siad ionadaíocht ar a shon acu faoi réir na rialacha céanna is atá soláthraithe seirbhíse seachtracha.

- Tarchur sábháilte na sonraí

Sonraítear i bhforálacha na modhanna dlíthiúla agus praiticiúla do tharchur sábháilte sonraí idir Ballstáit, nó idir soláthraithe seirbhíse seachtracha agus Ballstáit, go háirithe i dtíortha nach Ballstáit nach bhfuil criptiúcháin sonraí údaraithe iontu.

Leis an téacs atá beartaithe tugtar ráthaíochtaí tábhachtacha maidir le cosaint sonraí agus daingnítear freagracht na mBallstát ina taobh.

Cuireadh isteach freisin leasuithe eile na Parlaiminte a bhaineann le hathruithe dréachtaithe arb aidhm leo an téacs a fheabhsú.

4. CONCLÚIDÍ

Glacann an Coimisiún leis an gcomhsheasamh, lena n-ionchorpraítear agus lena bhfhorlíontar príomheilimintí a chéadtogra mar aon leis na príomhleasuithe a ghlac Parlaimint na hEorpa.